2. ปัจจัยความเสี่ยง

1)  ความเสี่ยงเกี่ยวกับการผลิต

  กรณีบริษัทฯ พึ่งพาผู้ผลิตรายใหญ่น้อยราย

บริษัทฯ มีผู้ผลิตสินค้ารายใหญ่เพียง 1 - 2 รายในแต่ละกลุ่มผลิตภัณฑ์ หากมีปัจจัยที่ทำให้บริษัทผู้ผลิต

ไม่สามารถผลิตให้ได้ในปริมาณ
และเวลาตามที่กำหนดไว้ย่อมส่งผลกระทบต่อยอดขายและโอกาสทางการตลาด

-   มาตรการป้องกัน

1.  ฝ่ายผลิตภัณฑ์ได้จัดทำ Interface Agreement
    กับบริษัทผู้ผลิตเพื่อเป็นการรับประกันที่จะส่งสินค้า

ตามเป้าหมายในเวลาที่กำหนด บริษัทผู้ผลิตเหล่านั้นล้วนแต่เป็นบริษัทที่บริหารงานตามนโยบาย ISO
9001 ซึ่งจะ

ได้รับผลกระทบกับความน่าเชื่อถือ และธุรกิจของบริษัทเองในกรณีที่ไม่สามารถจัดส่งสินค้าได้

2. บริษัทผู้ผลิตเหล่านี้ล้วนก่อตั้งขึ้นด้วยนโยบายการสนับสนุนซึ่งกันและกัน และเป็นบริษัทในเครือ

สหพัฒน์ด้วยกัน เพื่อเสริมสร้างความแข็งแกร่งของกันและกันในการแข่งขันอยู่แล้ว
มีการทำงานร่วมกันด้วย

ความสัมพันธ์ลึกซึ้งยาวนาน โดยประสานแผนงานกันอย่างสม่ำเสมอต่อเนื่อง
ทำให้ทราบปัจจัยที่จะมีผลต่อการ

ผลิตและสามารถวางแผนร่วมกันในการแก้ปัญหาอย่างทันท่วงที

3. มีการทำงานเป็นทีมระหว่างผู้ผลิตและฝ่ายผลิตภัณฑ์มากขึ้นในรูปแบบ One Body
โดยใช้วิธีคิดแบบ Zero base ในการประชุมเกี่ยวกับปัจจัยต่างๆ ตั้งแต่ การวางเป้าหมาย Order
สินค้า การวางแผนวัตถุดิบและการผลิต
รวมถึงมีความสามารถในการปรับแผนงานให้สอดคล้องกับสถานการณ์
ทำให้มีความแม่นยำในการประเมินจำนวนระยะเวลายิ่งขึ้น
รวมทั้งการแก้ไขสถานการณ์ร่วมกันทันทีกรณีที่มีการขายเพิ่มขึ้นมากจนป้อนสินค้าไม่ทัน

2) ความเสี่ยงเกี่ยวกับการบริหารสินค้าในร้านค้า

เนื่องจากปัจจุบัน ร้านค้าที่จำหน่ายสินค้าของบริษัท
ประสบปัญหาเกี่ยวกับสต๊อคมีสินค้าเกินความต้องการของลูกค้า
และไม่มีสินค้าจำหน่ายเมื่อลูกค้าต้องการ
หรือแม้แต่ไม่มีสินค้าตรงความต้องการของลูกค้าในร้านค้านั้นๆ ซึ่งมีผลกระทบต่อยอดขาย
และโอกาสทางการตลาด

- มาตรการป้องกัน

1.  บริษัทฯ ใช้เทคโนโลยี IT เข้ามาช่วยเพิ่มศักยภาพในการบริหาร โดยสร้างระบบ Quick
    Response

Marketing System : QRMS เพื่อใช้บริหารสินค้าและสต๊อคอย่างมีประสิทธิภาพ ด้วยระบบ QRMS
นี้ บริษัทฯ สามารถติดตามยอดขายและสต๊อคสินค้าเป็นรายวันในทุกร้านค้า
ข้อมูลที่ได้นำมาวิเคราะห์ความต้องการของตลาด ติดตามความเคลื่อนไหวของสินค้า
เพื่อลดการสูญเสียโอกาสในการขาย สามารถเปิดสินค้าได้อย่างถูกต้อง รวดเร็ว
ตรงกับความต้องการของตลาด และสามารถปรับเปลี่ยนแผนงานการผลิต
เพื่อบริหารการผลิตและการจำหน่ายอย่างมีประสิทธิภาพ

2.  บริษัทฯ สร้างระบบเติมสินค้าอัตโนมัติ (Auto Replenishment) เพื่อนำระบบ QRMS
    มาประยุกต์

ใช้อย่างมีประโยชน์และเต็มประสิทธิภาพในการบริหารสินค้าในร้านค้าให้สมบูรณ์มากยิ่งขึ้น
โดยระบบเติมเต็ม

สินค้าอัตโนมัตินี้จะนำข้อมูลการขายสินค้าแต่ละ SKU ในแต่ละร้านค้า
ผ่านสูตรการคำนวณทางสถิติเพื่อพยากรณ์การเติมเต็มสินค้าเข้าร้านค้าต่อวัน
เพื่อให้มีสินค้าตรงตามความต้องการของลูกค้าด้วยปริมาณที่เหมาะสม
ทำให้หน้าร้านมีสต๊อคที่สมดุลกับการขาย ไม่มีสินค้ามากเกินไป
และช่วยลดการสูญเสียโอกาสในการขาย

3. บริษัทฯ มีนโยบายในการบริหารสต๊อคสินค้าโดยใช้วิธีการควบคุมวงเงินการสั่งซื้อสินค้า เป็น

นโยบายของบริษัทในการบริหารควบคุมการสั่งซื้อเชิงรุก โดยสามารถบริหารจัดการการจัดซื้อต่างๆ
เพื่อให้มี

สินค้าในปริมาณที่เพียงพอต่อการขาย ไม่มีมากจนทำให้เกิดสินค้าคงค้างสต๊อคเกินความจำเป็น
และยังส่งผลให้สินค้าต่างๆที่จำหน่ายให้กับลูกค้าเป็นสินค้าสดใหม่ที่เพิ่งผลิตอีกด้วย

4.  บริษัทฯ พัฒนาระบบการบริหารสต๊อคสินค้าล้าสมัยที่คงค้างอยู่ในร้านค้า โดยมีการระบุสถานะ

ของสินค้าในระบบ QRMS ที่ร้านค้าอย่างชัดเจน
ทำให้เกิดความคล่องตัวในการจัดการสินค้ากลุ่มนี้ได้อย่างรวดเร็ว

3) ความเสี่ยงเกี่ยวกับช่องทางการจัดจำหน่าย

บริษัทฯ ดำเนินธุรกิจโดยการขายผ่านช่องทางหลัก คือ ห้างสรรพสินค้าเป็นส่วนใหญ่ และมีจำนวน
Discount Store เป็นส่วนน้อย ซึ่งเป็นช่องทางที่มีการขยายตัวมาก ทั้งกรุงเทพฯ และต่างจังหวัด

- มาตรการป้องกัน

1.  บริษัทฯ มีนโยบายขยายการขายเข้าไปใน Discount Store ให้มากขึ้น
    และใช้วิธีผลิตสินค้าใหม่

เฉพาะช่องทางนี้เพื่อให้เหมาะสมกับความต้องการและกำลังซื้อของกลุ่ม Discount Store
แนวทางนี้ใช้กับกลุ่ม

ผลิตภัณฑ์เครื่องสำอางเป็นส่วนใหญ่ รวมถึงการ Launch Brand
ใหม่ที่มีราคาและคุณภาพตรงตามความต้องการ

ของกลุ่มเป้าหมาย โดยเฉพาะกลุ่มผลิตภัณฑ์เสื้อผ้าซึ่งเน้นที่รูปแบบและสีสันตามแฟชั่นเป็นหลัก

2.  เร่งขยายช่องทางการจัดจำหน่ายให้เพิ่มมากขึ้น โดยขยาย Outlet ในรูปลักษณะ ICC
    บริหารจัดการ

เองในรูปแบบ Specialty Store เพื่อลดการพึ่งพาในห้างสรรพสินค้าใหญ่ๆ

4) ความเสี่ยงเกี่ยวกับพฤติกรรมผู้บริโภค (Customer Behavior) ที่เปลี่ยนไป

พฤติกรรมของผู้บริโภคในปัจจุบันเปลี่ยนแปลงไปมาก ผู้บริโภคมีความจงรักภักดีต่อแบรนด์สินค้า

น้อยลงสิ่งแวดล้อมต่างๆ การสื่อสารที่แปลกใหม่ รวดเร็ว กว้างขวางแบบ Globalization
รวมถึงธุรกิจ และ

บริการที่เข้ามามีอิทธิพลต่อการใช้จ่ายของผู้บริโภค ทำให้ผู้บริโภคมีพฤติกรรม “
บริโภคนิยมตามกระแส ”

สูงมาก อีกทั้งความไม่แน่นอนทางการเมือง
ทำให้ผู้บริโภคเกิดความพิถีพิถันในการจับจ่ายใช้สอยมากขึ้น

ส่งผลให้เกิดสภาวะการแข่งขันรุนแรงมากขึ้น
ประกอบกับการชะลอตัวของภาวะเศรษฐกิจโลกส่งผลกระทบ

ถึงประเทศไทย ทำให้ภาวการณ์ซื้อสินค้าหดตัว จนต้องออกแคมเปญต่างๆ เพื่อกระตุ้นตลาด

- มาตรการป้องกัน

1.  บริษัทฯ มุ่งเน้นพัฒนาผลิตภัณฑ์ที่มีคุณภาพดี ในราคาที่เหมาะสม เพื่อรองรับความต้องการของ

ผู้บริโภคเฉพาะกลุ่มมากขึ้น สร้างความรู้สึกที่ดีให้อยู่ในใจของผู้บริโภค
ขณะเดียวกันยังสร้างแรงกระตุ้นทางการตลาดที่น่าสนใจอย่างต่อเนื่อง
และตรงกับกลุ่มเป้าหมายเฉพาะ เพื่อรักษาฐานลูกค้า และขยายฐานลูกค้าใหม่

ที่อยากทดลองใช้มากขึ้น รวมถึงการมีระบบลูกค้าสมาชิก (Customer Relation Management)
ที่แข็งแกร่ง คือ

His & Her Member

2. สร้างความหลากหลายของสินค้าเพื่อรองรับความต้องการที่เปลี่ยนแปลงอย่างรวดเร็ว
และยังเป็นการขยายฐานตลาดให้กว้างยิ่งขึ้น
เพื่อเจาะกลุ่มลูกค้าที่ยังไม่เคยใช้เครื่องสำอางบางประเภทมาก่อน และสำหรับกลุ่มที่

ใช้เป็นประจำก็ยังเป็นการเพิ่มความถี่ในการใช้ให้มากยิ่งขึ้นอีกด้วย

5)  ความเสี่ยงจากนโยบายเปิดเสรีทางการค้าของภาครัฐ

จากนโยบายการเปิดการค้าเสรีของภาครัฐ ทำให้ในปี 2553
เป็นปีแรกที่ภาษีนำเข้าในกลุ่มประเทศอาเซียน

เป็นศูนย์ตามข้อตกลงการเปิดเขตเสรีการค้าในกลุ่มอาเซียน
ซึ่งสินค้าเครื่องสำอางรวมอยู่ในกลุ่มที่ต้องปฎิบัติตาม

ข้อตกลงดังกล่าวด้วย ทำให้ผู้ประกอบการในไทยต้องเตรียมตัวให้พร้อมในทุกด้าน
และต้องปรับต้นทุนให้รองรับกับมาตรฐานดังกล่าว

ผลกระทบ

ทำให้เกิดสภาวะการแข่งขันทางการตลาดที่รุนแรงขึ้น แต่ผลกระทบที่เกิดขึ้นต่อบริษัท
คาดว่าจะไม่มาก เนื่องจากเดิมฐานภาษีนำเข้าเครื่องสำอางอยู่ที่ 5% ซึ่งไม่สูงมาก
ดังนั้นเมื่อเป็นศูนย์จึงกระทบไม่มาก อีกทั้งบริษัทฯ

ยังได้เปรียบด้านเทคโนโลยีการผลิตอีกด้วย

- มาตรการป้องกัน

1.  ด้านผลิตภัณฑ์ของบริษัท : มีการพัฒนาคิดค้นนวัตกรรมใหม่ๆ เข้าสู่ตลาดอย่างต่อเนื่อง
    โดยได้รับ

การสนับสนุนจากผู้ผลิตรายใหญ่ของประเทศ (กลุ่มบริษัทในเครือ)
พัฒนาวัตถุดิบครบวงจรด้วยอุตสาหกรรม

ต้นน้ำ รวมถึงมีการวิจัย และพัฒนา (Research & Development) อย่างต่อเนื่อง
ทำให้สินค้าได้รับมาตรฐานสากล

ในขณะเดียวกันบริษัทฯ ได้ให้ความสำคัญกับการวิจัยผู้บริโภคเพิ่มมากขึ้น
และทำการสำรวจผลการตอบสนอง

ความต้องการ และความพึงพอใจของกลุ่มเป้าหมาย ที่มีต่อผลิตภัณฑ์ของบริษัทอย่างต่อเนื่อง
เพื่อตอบสนองความต้องการทำให้ผู้บริโภคเกิดความมั่นใจและคุ้มค่าในการซื้อผลิตภัณฑ์ของบริษัท

2.  บริษัทฯ มีความได้เปรียบในการพัฒนาต้นทุนของผลิตภัณฑ์ ทำให้สามารถสร้างกิจกรรมการตลาด

ที่เฉพาะเจาะจงและการสื่อสารที่แปลกใหม่เข้าถึงกลุ่มเป้าหมายได้ดีกว่า โดยใช้งบโฆษณา
ประชาสัมพันธ์ อย่าง

มีประสิทธิภาพและคุ้มค่า

3.  มีความสัมพันธ์ที่ดีกับบริษัทคู่ค้าอย่างต่อเนื่องยาวนาน
    ทำให้เข้าสู่ช่องทางการจำหน่ายได้มากกว่า

และหลากหลายกว่า

4.  บริษัทฯ ติดตั้งระบบคอมพิวเตอร์ออนไลน์ ในเคาน์เตอร์ขายทุกจุดทั่วประเทศ
    เพื่อสามารถรวบรวม

ข้อมูลการขายที่เกิดขึ้นทันที (ระบบ Real Time)
ทำให้สามารถบริหารการขายที่ครอบคลุมทั่วประเทศอย่างคล่องตัว รวดเร็ว
และสามารถบริหารสินค้า ให้ตอบสนองความต้องการของลูกค้าในแต่ละพื้นที่ ภูมิภาค ได้อย่างแม่นยำ

มีประสิทธิภาพมากขึ้น

5.  บริษัทฯ สามารถใช้ประโยชน์จากการลดภาษีสินค้านำเข้า โดยการจัดหาสินค้า หรือวัตถุดิบจาก

ประเทศเขตการค้าเสรี เช่น ประเทศจีน ซึ่งทำให้บริษัทฯ
สามารถพัฒนาต้นทุนของผลิตภัณฑ์ได้ดียิ่งขึ้นมี

ประสิทธิภาพมากขึ้น

6)  ผลกระทบจากมาตรฐานการบัญชี

  6.1 ผลกระทบจากลักษณะการดำเนินงานตามปกติของบริษัท

  จากมาตรฐานการบัญชี ฉบับที่ 36 เรื่องการด้อยค่าสินทรัพย์ บริษัทฯ มีขาดทุนจากการด้อยค่า

เงินลงทุนปี 2554 จำนวน 4.87 ล้านบาท ปรากฏอยู่ในงบกำไรขาดทุน

จากมาตรฐานการบัญชี ฉบับที่ 40 เรื่องการบัญชีสำหรับเงินลงทุนในตราสารหนี้ และตราสารทุน
บริษัทฯ มีกำไรที่ยังไม่เกิดขึ้นจริงจากการปรับราคาหลักทรัพย์ ณ วันที่ 31 ธันวาคม 2554
3,236.94 ล้านบาท

เทียบกับ ณ วันที่ 31 ธันวาคม 2553 2,523.78 ล้านบาท เพิ่มขึ้น 713.15 ล้านบาท
ปรากฏอยู่ในส่วนของผู้ถือหุ้น

ในงบแสดงฐานะการเงิน

จากรายการทั้ง 2 บริษัทฯ มีผลกำไรจากการปรับราคาหลักทรัพย์ที่เพิ่มขึ้น 713.15 ล้านบาท
สูงกว่าขาดทุนจากการด้อยค่าเงินลงทุน 4.87 ล้านบาท เป็นจำนวนเงิน 708.28 ล้านบาท

6.2 ผลกระทบจากการถือปฏิบัติตามมาตรฐานการรายงานทางการเงินที่ออกและปรับปรุงใหม่ ตั้งแต่

รอบระยะเวลาบัญชีที่เริ่มวันที่ 1 มกราคม 2554 บริษัทฯ มีการแปลงเปลี่ยนนโยบายการบัญชี ดังนี้

-   การนำเสนองบการเงิน

-   การบัญชีเกี่ยวกับที่ดิน อาคารและอุปกรณ์

-   การบัญชีเกี่ยวกับอสังหาริมทรัพย์เพื่อการลงทุน

-   การบัญชีเกี่ยวกับผลประโยชน์ตอบแทนพนักงาน

รายละเอียดของนโยบายการบัญชีใหม่ ได้กล่าวไว้ในหมายเหตุประกอบงบการเงิน ข้อ 3.1 ถึง
3.4 หน้า 3 - 5

7)  การลงทุน

บริษัทฯ ร่วมลงทุนในกิจการของบริษัทในเครือและบริษัทอื่น ๆ จำนวน 142 บริษัท
ในสัดส่วนการถือหุ้นไม่เกินร้อยละ 50 ของทุนจดทะเบียนของบริษัทนั้น ๆ
มีการถือหุ้นในลักษณะไขว้กันหรือย้อนกลับระหว่างบริษัทในเครือ
บริษัทฯไม่มีอำนาจควบคุมกิจการในบริษัทที่ลงทุน
การบริหารงานของบริษัทดังกล่าวขึ้นอยู่กับคณะกรรมการของแต่ละบริษัท

ในการบริหารและตัดสินใจการลงทุนของบริษัทเป็นไปในลักษณะของการร่วมลงทุนในธุรกิจที่เกี่ยวเนื่องกัน
หรือเอื้อประโยชน์ต่อกันรวมทั้งเป็นการลงทุนเพื่อกระจายความเสี่ยง

บริษัทฯ ได้รับผลตอบแทนจากการลงทุนในรูปของเงินปันผล ถ้าบริษัทลงทุนใดขาดทุน บริษัทฯ
จะบันทึกตั้งค่าเผื่อผลขาดทุนจากการด้อยค่าเงินลงทุนไว้ในงบกำไรขาดทุนของบริษัท
โครงสร้างการถือหุ้นดังกล่าวไม่มีผลกระทบต่อการรับรู้ส่วนแบ่งรายได้ของบริษัทและไม่ทำให้เกิดความแตกต่างจากที่รับรู้ในงบการเงิน

บริษัทฯ มีมาตรการในการป้องกันความเสี่ยงจากการลงทุน
โดยแต่งตั้งบุคคลซึ่งอยู่ในบริษัทที่ร่วมลงทุนหรืออยู่ในบริษัทที่ทำธุรกิจเกี่ยวเนื่องกับกิจการที่ลงทุนเป็นศูนย์ดูแลเงินลงทุนคอยติดตามตรวจสอบงบการเงิน
และ

ข้อมูลสถานการณ์ของบริษัทที่ลงทุน
เพื่อทราบปัญหาที่เกิดขึ้นและรายงานให้บริษัทและผู้ถือหุ้นในกลุ่มทราบปีละ

ครั้ง และรายงานทันทีที่เกิดเหตุการณ์ผิดปกติหรือวิกฤติ เพื่อช่วยกันหาแนวทางแก้ไข
อีกทั้งในการประชุมคณะกรรมการบริษัทและคณะกรรมการบริหาร
ประชุมอย่างสม่ำเสมอในผลการดำเนินงานของกิจการที่บริษัทลงทุนอยู่โดยเน้นย้ำในธุรกิจที่ขาดทุน
และหาวิธีการที่ทำให้บริษัทนั้นๆ ได้หลุดพ้นจากธุรกรรมที่ขาดทุน เพื่อผลกำไรที่ยั่งยืนในธุรกิจนั้นๆ

8) การให้กู้ยืมเงินและค้ำประกัน

บริษัทฯ มีนโยบายที่จะลดความเสี่ยงในภาระทั้ง 2 ประเภทให้มีปริมาณที่ลดลง
และเพื่อให้บริษัทในเครือ สามารถยืนหยัดอยู่ได้ด้วยความสามารถของตัวบริษัทเอง บริษัทฯ
ได้ลดการให้กู้ยืมลงโดยให้แต่ละบริษัทเป็นผู้กู้ยืมเงินโดยตรงจากสถาบันการเงิน
อีกทั้งลดวงเงินค้ำประกันที่เกินจำเป็นลง และรวมถึงให้บริษัทในเครือ
ผู้มีหน้าที่รับผิดชอบตามสายธุรกิจเป็นผู้ค้ำประกันวงเงินสินเชื่อแทนบริษัท

ณ 31 ธันวาคม 2554 บริษัทฯ มีเงินให้กู้ยืมแก่บริษัทในเครือและบริษัทที่มีธุรกิจต่อกันรวม 3 บริษัท
จำนวนเงิน 244.00 ล้านบาท และมีภาระค้ำประกันจำนวน 10 บริษัท เป็นเงิน 151.72 ล้านบาท
รวมเป็นเงิน 395.72 ล้านบาท เปรียบเทียบกับปี 2553 จำนวนรวม 416.24 ล้านบาท
ลดลงจากการรับชำระเงินกู้เป็นจำนวนเงินทั้งสิ้น 20.52 ล้านบาท